**ПРОЕКТ!**

**ПРАВИЛНИК**

**за организацията и дейността на Общинско предприятие “Гробищни паркове” – Габрово**

**I. ОБЩИ РАЗПОРЕДБИ**

**Чл. 1.** Настоящият Правилник урежда дейността, структурата, управлението, численият състав, правата и задълженията на Общинско предприятие „Гробищни паркове“ – Габрово.

**Чл. 2. (1)** Общинско предприятие „Гробищни паркове“ е специализирано звено на Община Габрово по смисъла на Глава шеста от Закон за общинската собственост.

**(2)** Общинско предприятие „Гробищни паркове“ няма статут на самостоятелно юридическо лице.

**II. НАИМЕНОВАНИЕ, СЕДАЛИЩЕ И АДРЕС НА УПРАЛВНИЕ**

**Чл. 3.** Общинското предприятие е с наименование „Гробищни паркове“.

**Чл.** **4.** Седалището и адреса на управление на предприятието е гр. Габрово, ул. „Зелена ливада“, Централен гробищен парк.

**III. ПРЕДМЕТ НА ДЕЙНОСТ**

**Чл. 5.** Общинско предприятие “Гробищни паркове” е създадено с цел управление на общинското имущество – земи и сгради на територията на централен гробищен парк, гробищен парк в местността Колева ливада, гробища в кварталите на гр. Габрово, за задоволяване потребностите на населението и осигуряване изпълнението на общинските дейности в гробищните територии.

**Чл. 6.** Общинско предприятие “Гробищни паркове” извършва следните дейности:

1. Определя гробищния парк, в който ще се извърши траурния обред и погребението или урнополагането, както и деня и часа на тези действия, като осигурява безплатно гробно място за покойника.

2. Предлага на гражданите услуги срещу заплащане на цени и такси, съобразно Наредбата за определянето и администрирането на местните такси, цени на услуги и права на територията на Община Габрово.

3. Предоставя безплатни погребални услуги, съгласно чл. 23 от Наредбата за организация и управление на гробищните паркове и за реда и условията за извършване на погребения на територията на Община Габрово.

4. Поддържа гробищните паркове в това число и наличния в тях сграден фонд.

5. Поддържа механизацията и автомобилния парк, предоставени от Общината.

**IV. СТРУКТУРА, ЧИСЛЕН СЪСТАВ И УПРАВЛЕНИЕ**

**Чл. 7.** Структурата на Общинското предприятие се определя с правилника за осъществяване на дейността му, приет от Общински съвет, а щатното разписание на предприятието се утвърждава от директора на предприятието.

**Чл. 8. (1)** Структурата на общинско предприятие „Гробищни паркове“ е:Директор, организатори,счетоводител,касиер, гробари,работници по поддръжка, чистачка иобщи работници.

**(2)** Численият състав на предприятието е 18 души.

**Чл. 9.** Общинското предприятие се управлява от директор, назначен от кмета на Община Габрово.

**Чл. 10.** Директорът на общинско предприятие „Гробищни паркове“ е второстепенен разпоредител с бюджет и изпълнява следните дейности:

1. организира, ръководи и контролира цялостната дейност на общинското предприятие при спазване изискванията на действащото законодателство и приетите от Общински съвет – Габрово Наредби, свързани с дейността на общинското предприятие;

2. представлява общинското предприятие пред компетентните органи и пред трети лица;

3. изготвя проект на бюджет на предприятието;

4. контролира законосъобразното и целесъобразното разходване на бюджета на предприятието;

5. изготвя и внася на кмета на Община Габрово, отчет и анализ на дейността на предприятието в края на всяко тримесечие на календарната година;

6. представя в Община Габрово изискваните справки, отчети и друга информация свързана с дейността на общинското предприятие;

7. изпълнява всички задължения на второстепенен разпоредител с бюджет;

8.организира контрола върху финансово-счетоводната дисциплина и ефективното използване на финансовите и материални активи и предоставеното на предприятието имущество;

9. сключва, изменя и прекратява трудовите договори на работещите в предприятието, утвърждава длъжностните им характеристики, щатно разписание /поименно и длъжностно/, съгласно утвърдената структура и численост на персонала на общинското предприятие при спазване изискванията на Кодекса на труда и други действащи и приложими нормативни документи;

10. утвърждава Правилата за работна заплата на общинско предприятие „Гробищни паркове“ в съответствие с нормативната уредба и ги представя за съгласуване в Община Габрово;

11. подготвя документация, необходима за провеждане на обществени поръчки, свързани с дейността на предприятието;

12. осъществява общ ръководство и контрол при управлението на предоставеното на предприятието имущество;

13. утвърждава Правилник за вътрешния ред на общинско предприятие „Гробищни паркове“, в който се съдържат специфични разпоредби за организацията на дейността на предприятието и го представя за съгласуване в Община Габрово;

14. утвърждава вътрешни правила за дейността на предприятието.

**V. ФИНАНСИРАНЕ НА ПРЕДПРИЯТИЕТО**

**Чл. 11.** Предприятието се финансира от бюджета на Община Габрово в рамките на утвърдения за съответната година бюджет, води счетоводна отчетност, съгласно Закона за счетоводството и свързаните с него нормативни актове и има свой печат и бланка. Всички приходи и разходи се отчитат по Единната бюджетна класификация.

**Чл. 12. (1)** Предприятието съставя месечни, тримесечни и годишни отчети за изпълнение на бюджета, както и всички останали отчетни форми и документи, изискващи се от първостепенния разпоредител – Община Габрово.

**(2)** Поддържа и съхранява всички документи за разходите и приходите през цялата продължителност на дейността си на хартиен и електронен носител.

**VI. ПРАВА И ЗАДЪЛЖЕНИЯ НА ПРЕДПРИЯТИЕТО ПО ОТНОШЕНИЕ НА ПРЕДОСТАВЕНОТО МУ ОБЩИНСКО ИМУЩЕСТВО**

**Чл. 13. (1)** Предоставеното и придобито в резултат на дейността на Общинско предприятие „Гробищни паркове“ имущество е общинска собственост и за него се прилага Закона за общинската собственост и Наредбата за реда за придобиване, управление и разпореждане с общинско имущество, приета от Общински съвет –Габрово.

**(2)** Придобиването, поддържането и ремонтите на дълготрайните материални активи се извършват за сметка на Общинското предприятие в рамките на утвърдения бюджет.

**Чл. 14. (1)** Организацията и провеждането на процедури по обществени поръчки за избор на изпълнители за доставка на материали, стоки и/или услуги и/или други ресурси за нуждите, свързани с дейността на общинското предприятие се извършват от Община Габрово, на база обоснована потребност от Общинско предприятие „Гробищни паркове”.

**(2)** Общинското предприятие своевременно информира Община Габрово за необходимостта от провеждане на процедури по ал. 1.

**VII. ЗАКЛЮЧИТЕЛНИ РАЗПОРЕДБИ**

**§ 1. (1)** Настоящият правилник се приема на основание чл. 52, ал. 3 от Закона за Общинската собственост.

**(2)** Настоящият правилник е приет с Решение № ………………………. г. и влиза в сила от ………………

**(3)** С настоящия правилник се отменя Правилник за организацията и дейността на Общинско предприятие “Гробищни паркове” – Габрово приет с Решение № 325/21.12.2006 г. на ОбС – Габрово.

**§ 2.** За неуредени в този Правилник въпроси се прилагат разпоредбите на действащото законодателство в Република България, в това число и актовете на органите на местно самоуправление на територията на Община Габрово.